EFF dringend opsoek na nuwe kieser -wil nou jeugdiges in sjebiens en bierhuise werf | SAUK.co.za - Nuus.info
Plekke waar jongmense saamkom, selfs bierhuise, is op die EFF se lys van plekke in die Oos-Kaap waar hy mense gaan werf om in 2019 se verkiesings vir hom te stem.
Volgens Yazini Tetyana, pas verkose voorsitter van die EFF in die Oos-Kaap, gaan hulle uitreik na jong mense waar hulle ook al is.
“Ons kan nie wegskram van die feit dat jong mense in vermaaklikheidsplekke te vinde is nie.”
Tetyana sê hulle moet nou die bal aan die rol sit met hul verkiesingsveldtog om die twee swaargewigte in die provinsie, die ANC en die DA, in te haal.
“Ons besef ons het ’n agterstand weens vertragings met die verkiesing van die leierskap.”
Die fokus is veral op jong mense en die mikpunt is ’n miljoen stemme in die provinsie.
“In teenstelling met 2015, toe mense ons skeef aangekyk het, is daar nou waardering vir ons. Konings en hoofmanne wat ons in die verlede nie toegang wou gee nie, maak nou hul hekke oop. Die speelveld is gelyk gemaak.”
Hy sê die Suid-Afrikaanse Reserwebank se verslag oor VBS Mutual Bank gaan die EFF nie skade berokken nie.
Vrae word gevra of Floyd Shivambu, EFF-onderleier, geld van sy jonger broer, Brian, gekry het. Brian is een van die mense wie se naam genoem word in verband met die beweerde plundering van die VBS.
“Mense weet die EFF is nie ’n korrupte organisasie nie,” is Tetyana se standpunt.
« Suid-Afrika se regstelsel in sy kanon in – in die verlede gereken as een van die bestes maar afgelope dekade verword tot een wat wanfunksioneel en chaoties is
‘N vrou van yster en staal, wel gedoen aan die SAP Kaptein »